Die Gevaar van Diabetiese Hartprobleme | Manna Health
Diabetes kan die kans van hartprobleme drasties verhoog.
Dit is beslis een van die ernstigste diabetes komplikasies, en moet dadelik na gekyk word.
Baie mense met tipe 2 diabetes is bang dat hulle sig gaan verswak of dat hulle ‘n ledemaat sal moet amputeer, maar daar is ‘n baie groter risiko vir hart probleme.
Amper 65% van mense met tipe 2 diabetes sterf as gevolg van hartsiekte of ‘n beroerte. Diabetes lyers is twee tot vier keer meer geneig om te sterf van hartsiektes as mense sonder diabetes. Dit is ‘n skrikwekkende statistiek!
As iemand met diabetes gediagnoseer word, het hulle waarskynlik al so lank as 10 jaar diabetes. Teen hierdie tyd is hul risiko van kardiovaskulêre siekte uiters hoog. En dan oor nog 5 of 10 jaar later, kan hulle hul eerste kardiovaskulêre gebeurtenis of komplikasie hê.
Hoekom is dit so ‘n ernstige gevaar?
Mense met tipe 2-diabetes word gekonfronteer met ‘n enorme uitdaging omdat hulle nie net die probleem van onbeheerde bloedsuikervlakke het nie, maar in die meeste gevalle, ook probleme met hul cholesterol, bloeddruk, en gewig het.
So, wat kan ons doen om diabetiese hartprobleme te stop of te voorkom?
Laat jouself toets
Die heel eerste stap is om uit te vind wat jou risiko vlakke van hartsiekte en beroerte is. As dit enigsins hoër as normaal is, is dit tyd om DADELIK aksie te neem.
Word meer aktief
Jy moet ten minste 30 minute se fisiese oefening kry per dag. Dit beteken nie jy hoef aan te sluit by ‘n gimnasium nie.
Begin net enige iets doen wat jou help om meer aktief te wees.
Loop ‘n halfuur elke dag, of 10 minute na elke maaltyd.
Slaan die hysbak of roltrap oor en gebruik eerder die trappe.
Stap ‘n entjie in jou buurt – of op die strand as jy naby een woon.
Gaan vir ‘n berg-stappie of bergklim oor die naweek.
Parkeer op die verste punt van die parkeerarea en stap na jou bestemming. Enigiets ter wille van gesondheid en oefening.
Eet kos wat goed is vir jou hart
Eerste dinge eerste – vergeet dat “vet cholesterol en hartprobleme veroorsaak”. Dit is bewys dat dit onwaar is.
Wees eerder versigtig vir hoë suiker- en hoë koolhidraat-kosse.
Eet baie vars groente, saam met gesonde maer proteïene soos vis, hoender, maer vleis, of vegetariese proteïen opsies.
Wees versigtig vir vrugte, want selfs die gesonder suiker in vrugte kan sleg wees vir jou as jy te veel van dit inneem.
Kyk na jou bloeddruk
Laat jou bloeddruk gereeld toets, of kry iets om dit self mee te toets by die huis. Bloeddruk moet onder 130/80 wees vir meeste mense.
Verloor so paar kilogramme
Moenie op kits-diëte gaan nie. Hulle kan skade verrig aan ons algehele gesondheid oor die langtermyn. Plus, mens tel gewoonlik net so vinnig die gewig op soos wat mens dit verloor.
Dit is beter om ‘n kop skuif te maak na ‘n gesonde lewensstyl toe. Volg ‘n gesonde, gebalanseerde manier van eet wat volhoubaar is in die langtermyn.
Dit sal help om jou gewig te reguleer, en ook om jou gesondheid te verbeter.
As jy rook, hou op
Daar was nog nooit ‘n beter rede om op te hou rook as nou nie. Rook verhoog jou kanse van hartprobleme geweldig.
Daar is baie maniere om die gewoonte op te gee, maar elke persoon is anders so jy moet die een soek wat vir jou werk.
Kyk na jou cholesterol
Jy moet ten minste een keer per jaar jou cholesterol toets.
Mik vir ‘n LDL (slegte cholesterol) vlak van minder as 2,58mmol/l
‘n HDL (goeie cholesterol) vlak van bo 1,034mmol/l (Mans) en bo 1,293mmol/l (Vrouens)
trigliseriedvlakke wat minder as 3,88mmol/l is
Die heel beste manier om diabetiese hartprobleme te vermy is om die probleem by die wortel-oorsaak aan te spreek – naamlik, onbeheerde bloedsuiker vlakke.
So hoe beheer ek my bloedsuiker vlakke?
Category: Diabetes, NuusBy pietersteyncoetzee March 12, 2019 Leave a comment
PreviousPrevious post:Menopause: 5 Holistic Remedies for Hot FlushesNextNext post:10 Tips to Manage Diabetes